**Ministru kabineta rīkojuma projekta
“Par valstij dividendēs izmaksājamo valsts sabiedrības ar ierobežotu atbildību “Aknīstes psihoneiroloģiskā slimnīca”, sabiedrības ar ierobežotu atbildību “Ludzas medicīnas centrs”, valsts sabiedrības ar ierobežotu atbildību “Piejūras slimnīca” un valsts sabiedrības ar ierobežotu atbildību “Bērnu klīniskā universitātes slimnīca” 2019.gada peļņas daļu” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts sagatavots, lai noteiktu kapitālsabiedrībām, kurās Veselības ministrija ir valsts kapitāla daļu turētāja un kuras 2019.gadu noslēdza ar peļņu, atšķirīgu dividendēs izmaksājamo peļņas daļu 2019.gadā 0 procentu apmērā un dividendēs izmaksājamo peļņas daļu novirzīt valsts apmaksāto veselības aprūpes pakalpojumu kvalitātes un pieejamības uzlabošanai.Ņemot vērā to, ka valstij piekritīgās dividendes no kapitālsabiedrībām, kurās Veselības ministrija ir valsts kapitāla daļu turētāja, konkrēti valsts budžetā netiek plānotas, rīkojuma projekts nerada būtisku ietekmi uz 2019.gada valsts budžeta ieņēmumiem.Rīkojums stājas spēkā pēc apstiprināšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas kapitāla daļu un kapitālsabiedrību pārvaldības likuma 28.panta trešā daļa.Ministru kabineta 2015.gada 22.decembra noteikumu Nr.806 ”Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu” (turpmāk – MK noteikumi Nr.806) 10.punkts, kas nosaka, valsts kapitāla daļu turētājs priekšlikumu par dividendēs izmaksājamo peļņas daļu (procentos no kapitālsabiedrības tīrās peļņas), kas atšķiras no kapitālsabiedrības stratēģijā noteiktā, piecu darbdienu laikā pēc kapitālsabiedrības gada pārskata apstiprināšanas iesniedz Finanšu ministrijai un Pārresoru koordinācijas centram (turpmāk - PKC). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā, ka kopš 2009.gada samazinātais valsts budžeta finansējums veselības aprūpes pakalpojumu nodrošināšanai, kas ārstniecības iestādēm tiek maksāts atbilstoši normatīvajos aktos noteiktajiem tarifiem, pilnībā nekompensē pakalpojumu sniegšanas faktiskās izmaksas, t.sk., preču un pakalpojumu cenu pieaugumu, infrastruktūras uzturēšanas, attīstības un amortizācijas izdevumus un neļauj veidot uzkrājumus, lai nodrošinātu infrastruktūras uzlabošanas pasākumus nepieciešamajā apjomā, Veselības ministrija (turpmāk - VM), kā kapitāla daļu turētājs, ierosina Ministru kabinetam kapitālsabiedrībām, kurās VM ir kapitāla daļu turētāja, par 2019.gadu valsts budžetā dividendēs izmaksājamo peļņas daļu noteikt 0% apmērā no tīrās peļņas un dividendēs izmaksājamo peļņas daļu novirzīt valsts apmaksāto veselības aprūpes pakalpojumu kvalitātes un pieejamības uzlabošanai.**Informācija par valsts sabiedrību ar ierobežotu atbildību “Aknīstes psihoneiroloģiskā slimnīca” (turpmāk – Aknīstes PNS)**Aknīstes PNS ir vienīgā specializēta stacionārā ārstniecības iestāde valstī, kura sniedz kvalificētu un profesionālu psihiatrisko ārstēšanu ilgstoši psihiski slimojošiem pacientiem, nodrošinot kvalitatīvu un viņu vajadzībām atbilstošu psihiskās veselības aprūpi. Aknīstes PNS 2019.gada pārskata perioda peļņa pēc nodokļu nomaksas ir EUR 1 396.Aknīstes PNS bruto peļņas rentabilitātes rādītājs 2017.gadā bija 5,7%, 2018.gadā un 2019.gadā tas nav mainījies un bija 5,7%. Lai gan 2019.gadā bruto peļņas rentabilitātes rādītājs nav mainījies, tomēr Aknīstes PNS ieņēmumi no pamatdarbības pilnībā nenodrošina pārējo izmaksu segšanu (infrastruktūras uzturēšana un attīstība, kā arī nemateriālo ieguldījumu un pamatlīdzekļu nolietojuma izmaksas), lai ilgtermiņā nodrošinātu pacientiem drošu un kvalitatīva pakalpojuma sniegšanu un strādātu bez zaudējumiem.Ņemot vērā, ka Aknīstes PNS apgrozījumu 98% apmērā veido valsts budžeta finansējums, jebkuras negatīvas izmaiņas finanšu plūsmā var būtiski ietekmēt Aknīstes PNS darbību un veselības aprūpes pakalpojuma sniegšanas nepārtrauktību. Saskaņā ar MK noteikumu Nr.806 3.punktu minimālo dividendēs izmaksājamo peļņas daļu par 2019.pārskata gadu kapitālsabiedrībām, kurā valsts ir dalībnieks, nosaka un aprēķina 80 procentu apmērā no attiecīgās kapitālsabiedrības tīrās peļņas. Aknīstes PNS par 2019.gadu būtu jāieskaita valsts budžetā dividendes EUR 1 116,80 apmērā.Ja Aknīstes PNS 2019.gada peļņas daļa netiek ieskaitīta valsts budžetā kā dividendes, Aknīstes PNS tiek atbrīvoti līdzekļi, kurus tā varēs novirzīt maģistrālā ūdensvada un kanalizācijas pārbūves izmaksu segšanai 2020.gadā (kopējās izmaksas plānotas EUR 80 000 apmērā), lai nodrošinātu nepārtrauktu slimnīcas saimniecisko darbību. Maģistrālā ūdensvada un kanalizācija pārbūvi nav paredzēts veikt plānoto kapitālieguldījumu ietvaros, kas iesniegti Finanšu ministrijā fiskālo prognožu izstrādei 2019.gada jūlijā.Atbilstoši MK noteikumu Nr.806 11.2.4.punktam, lai uzlabotu Aknīstes PNS valsts apmaksāto veselības aprūpes pakalpojumu kvalitāti, VM, kā kapitāla daļu turētājs, ierosina Ministru kabinetam Aknīstes PNS par 2019.gadu valsts budžetā dividendēs izmaksājamo peļņas daļu noteikt 0% apmērā no tīrās peļņas un atbilstoši Aknīstes PNS noteiktajam stratēģiskajam mērķim “saglabāt, uzlabot un atjaunot iedzīvotāju psihisko veselību, nodrošinot kvalitatīvu, efektīvu, uz pacientu vērstu psihiatrijas pakalpojumu sniegšanu ilgstoši slimojošajiem Latvijas iedzīvotājiem”, dividendēs izmaksājamo peļņas daļu novirzīt maģistrālā ūdensvada un kanalizācijas pārbūves izmaksu segšanai, lai nodrošinātu nepārtrauktu slimnīcas saimniecisko darbību. Ņemot vērā iepriekš minēto VM ierosina Aknīstes PNS 2019.gadā gūto peļņu EUR 1 396 apmērā novirzīt infrastruktūras uzturēšanai - maģistrālā ūdensvada un kanalizācijas pārbūves izmaksu segšanai, lai nodrošinātu nepārtrauktu slimnīcas saimniecisko darbību. **Informācija par sabiedrību ar ierobežotu atbildību “Ludzas medicīnas centrs” (turpmāk – Ludzas MC)**Ludzas MC ir aprūpes slimnīcas statusā, kas sniedz valsts apmaksātos ambulatorās un stacionārās veselības aprūpes pakalpojumus, veselības aprūpi mājās, steidzamo medicīnisko palīdzību, kā arī sociālās aprūpes un rehabilitācijas pakalpojumus dažādām klientu grupām. Ludzas MC 2019.gada pārskata perioda peļņa pēc nodokļu nomaksas ir EUR 450 578.Lai gan 2019.gada saimnieciskās darbības rezultāts, salīdzinot ar 2018.gadu, uzlabojis Ludzas MC rentabilitātes rādītājus, tomēr kopumā tas neliecina par finanšu stabilitāti ilgtermiņā, ņemot vērā to, ka Ludzas MC kopš 2008.gada līdz 2017.gadam strādāja ar zaudējumiem un uz 31.12.2019. Ludzas MC uzkrātie iepriekšējo pārskata periodu zaudējumi bija -385 465 EUR.Ņemot vērā, ka Ludzas MC ieņēmumus 85% apmērā veido valsts budžeta finansējums, jebkuras negatīvas izmaiņas finanšu plūsmā var būtiski ietekmēt Ludzas MC darbību un veselības aprūpes pakalpojuma sniegšanas nepārtrauktību. Saskaņā ar MK noteikumu Nr.806 3.punktu minimālo dividendēs izmaksājamo peļņas daļu par 2019.pārskata gadu kapitālsabiedrībām, kurā valsts ir dalībnieks, nosaka un aprēķina 80 procentu apmērā no attiecīgās kapitālsabiedrības tīrās peļņas. Ludzas MC par 2019.gadu būtu jāieskaita valsts budžetā dividendes EUR 360 462,40 apmērā.Ja Ludzas MC 2019.gada peļņas daļa netiek ieskaitīta valsts budžetā kā dividendes, Ludzas MC tiek atbrīvoti līdzekļi, kurus tā varēs novirzīt iepriekšējos periodos uzkrāto zaudējumu segšanai un medicīnas iekārtu iegādei, t.sk. hemodialīzes iekārtu un transezofageālās zondes iegādei, lai nodrošinātu veselības aprūpes pakalpojumu attīstību. Medicīnas iekārtu iegādi nav paredzēts veikt plānoto kapitālieguldījumu ietvaros, kas iesniegti Finanšu ministrijā fiskālo prognožu izstrādei 2019.gada jūlijā. Dividendēs izmaksājamās peļņas daļas novirzīšana iepriekšējos periodos uzkrāto zaudējumu segšanai rada iespējas Ludzas MC plānot un veikt ieguldījumus infrastruktūras attīstības projektos - slimnīcas ārstnieciskā korpusa vecās ēkas atjaunošanai, remontam un energoefektivitātes uzlabošanai. Projekta paredzētās izmaksās - EUR 620 000. Gadījumā, ja Ludzas MC 2019.gada peļņas daļa 80 procentu apmērā no attiecīgās kapitālsabiedrības tīrās peļņas tiek izmaksātas kā dividendes, tiek pasliktināta Ludzas MC finanšu situācija. 2019.gada 1.janvārī Ludzas MC pašu kapitāls bija mazāks par pamatkapitālu EUR 385 464 apmērā. 2019.gadā veiksmīgas saimnieciskās darbības rezultātā, 2019.gada 31.decembī pašu kapitāls pārsniedz pamatkapitālu par 65 114 EUR. Gadījumā, ja 2020.gadā valsts budžetā tiek ieskaitītas dividendes EUR 360 462,40 apmērā, un, atbilstoši apstiprinātajam 2020.gada budžetam gūta peļņa 78 698 EUR apmērā, 2020.gada beigās Ludzas MC pašu kapitāls būs par 216 650 EUR mazāks kā pamatkapitāls. Pamatojoties Komerclikuma 161.panta 4.daļā noteikto, uzņēmuma dalībnieki dividendes nedrīkst noteikt, aprēķināt un izmaksāt, ja pēc peļņas sadales pašu kapitāls kļūst mazāks par pamatkapitālu, t.i. dividendēs par 2019.gadu var izmaksāt ne vairāk kā 65 113 EUR, kas plānots novirzīt medicīnas iekārtu iegādei, t.sk. hemodialīzes iekārtas un transezofageālās zondes iegādei, lai nodrošinātu veselības aprūpes pakalpojumu attīstību.Ludzas MC no dividendēs izmaksājamās peļņas daļas plāno iegādāties divas hemodialīzes iekārtas 50 236 EUR vērtībā (25 118 EUR izmaksā viena iekārta), un viena transezofageālās zonde 28 435 EUR vērtībā.Atbilstoši MK noteikumu Nr.806 11.2.3.punktam un 11.2.4.punktam, lai mazinātu riskus finanšu stabilitātei un uzlabotu Ludzas MC valsts apmaksāto veselības aprūpes pakalpojumu kvalitāti, VM, kā kapitāla daļu turētājs, ierosina Ministru kabinetam Ludzas MC par 2019.gadu valsts budžetā dividendēs izmaksājamo peļņas daļu noteikt 0% apmērā no tīrās peļņas un atbilstoši Ludzas MC izvirzītajam stratēģiskajam mērķim “nodrošināt uz pacientu vērstu, kvalitatīvu, I līmeņa slimnīcas statusam atbilstošu veselības aprūpi iedzīvotājiem Ludzas novadā un sabiedrības ar ierobežotu atbildību “Rēzeknes slimnīca” sadarbības teritorijā”, ņemot vērā iepriekšējo pārskata periodos uzkrātos zaudējumus -385 465 EUR apmērā, dividendēs izmaksājamo peļņas daļu 308 372 EUR apmērā novirzīt iepriekšējos periodos uzkrāto zaudējumu segšanai un 52 090 EUR apmērā medicīnas iekārtu iegādei (divām hemodialīzes iekārtām un transezofageālai zondei). Ņemot vērā iepriekš minēto VM ierosina 2019.gadā valsts budžetā dividendēs izmaksājamo peļņas daļu EUR 360 462,40 apmērā novirzīt iepriekšējos periodos uzkrāto zaudējumu segšanai - slimnīcas ārstnieciskā korpusa vecās ēkas atjaunošanai, remontam un energoefektivitātes uzlabošanai, un medicīnas iekārtu iegādei, t.sk. hemodialīzes iekārtu un transezofageālās zondes iegādei, lai nodrošinātu veselības aprūpes pakalpojumu attīstību.**Informācija par valsts sabiedrību ar ierobežotu atbildību “Piejūras slimnīca” (turpmāk – Piejūras slimnīca)**Piejūras slimnīca ir specializēta stacionārā ārstniecības iestāde valstī, kura sniedz kvalificētu un profesionālu psihiatrisko palīdzību.Piejūras slimnīcas 2019.gada pārskata perioda peļņa pēc nodokļu nomaksas ir EUR 3 797.Piejūras slimnīca no 2013.gada līdz 2015.gadam strādāja ar zaudējumiem (2013.gadā EUR -94 372, 2014.gadā EUR -96 041 un 2015.gadā EUR -4 446), un, lai gan 2016.gadā, 2017.gadā, 2018.gadā un 2019.gadā Piejūras slimnīca strādāja ar peļņu EUR 2 470, EUR 4 415, EUR 4 512 un 3 797 apmērā, tomēr tas nav pietiekami daudz, lai segtu iepriekšējos gados uzkrātos zaudējumus, kas uz 2019.gada 31.decembri bija -182 447 EUR.Ņemot vērā, ka Piejūras slimnīcas apgrozījumu 95% apmērā veido valsts budžeta finansējums veselības aprūpes pakalpojumu nodrošināšanai, jebkuras negatīvas izmaiņas finanšu plūsmā var būtiski ietekmēt Piejūras slimnīcas darbību, jo kopš 2009.gada samazinātais valsts budžeta finansējums veselības aprūpes pakalpojumu nodrošināšanai, kas ārstniecības iestādēm tiek maksāts atbilstoši normatīvajos aktos noteiktajiem tarifiem, pilnībā nekompensē pakalpojumu sniegšanas faktiskās izmaksas un neļauj veikt infrastruktūras uzlabošanas pasākumus nepieciešamajā apjomā.Saskaņā ar MK noteikumu Nr.806 3.punktu minimālo dividendēs izmaksājamo peļņas daļu par 2019.pārskata gadu kapitālsabiedrībām, kurā valsts ir dalībnieks, nosaka un aprēķina 80 procentu apmērā no attiecīgās kapitālsabiedrības tīrās peļņas. Piejūras slimnīcai par 2019.gadu būtu jāieskaita valsts budžetā dividendes EUR 3 037,60 apmērā.Ja Piejūras slimnīcas 2019.gada peļņas daļa netiek ieskaitīta valsts budžetā kā dividendes, Piejūras slimnīcai tiek atbrīvoti līdzekļi, kurus tā varēs novirzīt pārrobežu projekta ar Lietuvu INTERREG Nr. LLI-336 “Successful psychosocial and sensory rehabilitation for children and adults suffering from mental behavioral disorders” (SUPER) “Veiksmīga psihosociālā un sensorā rehabilitācija bērniem un pieaugušajiem, kuri cieš no garīgiem un uzvedības traucējumiem” realizācijai. Projekta izdevumus nav paredzēts veikt plānoto kapitālieguldījumu ietvaros, kas iesniegti Finanšu ministrijā fiskālo prognožu izstrādei 2019.gada jūlijā, ņemot vērā to, ka informācijā nav jāiekļauj Eiropas Savienības un citas ārvalstu finanšu palīdzības finansējums (finansējums, ko valsts budžeta ieņēmumos atmaksā Eiropas Komisija), t.sk. valsts un pašvaldību budžeta līdzfinansējums.Atbilstoši MK noteikumu Nr.806 11.2.3.punktam un 11.2.4.punktam, lai mazinātu riskus finanšu stabilitātei un uzlabotu Piejūras slimnīcas valsts apmaksāto veselības aprūpes pakalpojumu kvalitāti un pieejamību, VM, kā kapitāla daļu turētājs, ierosina Ministru kabinetam Piejūras slimnīcai par 2019.gadu valsts budžetā dividendēs izmaksājamo peļņas daļu noteikt 0% apmērā no tīrās peļņas un atbilstoši Piejūras slimnīcai izvirzītajam stratēģiskajam mērķim “saglabāt, uzlabot un atjaunot iedzīvotāju psihisko veselību, nodrošinot kvalitatīvu, efektīvu, uz pacientu vērstu psihiatrijas pakalpojumu sniegšanu Kurzemes reģiona iedzīvotājiem”, kā arī Piejūras slimnīcas izstrādātajā vidēja termiņa darbības stratēģijas projektā noteiktajam dividendēs izmaksājamo peļņas daļu novirzīt pārrobežu projekta ar Lietuvu INTERREG Nr. LLI-336 “Successful psychosocial and sensory rehabilitation for children and adults suffering from mental behavioral disorders” (SUPER) “Veiksmīga psihosociālā un sensorā rehabilitācija bērniem un pieaugušajiem, kuri cieš no garīgiem un uzvedības traucējumiem” realizācijai.**Informācija par valsts sabiedrību ar ierobežotu atbildību “Bērnu klīniskā universitātes slimnīca” (turpmāk – BKUS)**BKUS ir lielākā specializētā bērnu daudzprofilu ārstniecības iestāde Latvijā ar augsta līmeņa tehnoloģisko nodrošinājumu un atbilstoši sagatavotu ārstniecisko un aprūpes personālu.BKUS 2019.gada pārskata perioda peļņa pēc nodokļu nomaksas ir EUR 7 505.BKUS 2018.gadā ir strādājusi ar zaudējumiem -1 353 345 EUR apmērā, un, lai gan 2019.gadā BKUS noslēdza ar peļņu 7 505 EUR apmērā, tomēr tas nav pietiekami daudz, lai segtu iepriekšējos gados uzkrātos zaudējumus, kas uz 2019.gada 31.decembri bija -913 843 EUR apmērā.Ņemot vērā, ka BKUS ieņēmumus 96% apmērā veido valsts budžeta finansējums veselības aprūpes pakalpojumu nodrošināšanai, jebkuras negatīvas izmaiņas finanšu plūsmā var būtiski ietekmēt BKUS darbību, jo kopš 2009.gada samazinātais valsts budžeta finansējums veselības aprūpes pakalpojumu nodrošināšanai, kas ārstniecības iestādēm tiek maksāts atbilstoši normatīvajos aktos noteiktajiem tarifiem, pilnībā nekompensē pakalpojumu sniegšanas faktiskās izmaksas un neļauj veikt infrastruktūras uzlabošanas pasākumus nepieciešamajā apjomā.Saskaņā ar MK noteikumu Nr.806 3.punktu minimālo dividendēs izmaksājamo peļņas daļu par 2019.pārskata gadu kapitālsabiedrībām, kurā valsts ir dalībnieks, nosaka un aprēķina 80 procentu apmērā no attiecīgās kapitālsabiedrības tīrās peļņas. BKUS par 2019.gadu būtu jāieskaita valsts budžetā dividendes EUR 6 004,00 apmērā.Ja BKUS 2019.gada peļņas daļa netiek ieskaitīta valsts budžetā kā dividendes, BKUS tiek atbrīvoti līdzekļi, kurus tā varēs novirzīt iepriekšējos periodos uzkrāto zaudējumu segšanai. Ņemot vērā to, ka 2020.gada 6 mēnešos BKUS palielinājās izdevumi Par papildus iegūtajiem naudas līdzekļiem BKUS COVID-19 seku radīto risku mazināšanas nolūkos plāno daļēji segt 2020.gadam plānotos izdevumus dezinfekcijas un sterilizācijas līdzekļu iegādēm EUR 57 672 apmērā, kuru iegādes apjomi, salīdzinot ar 2019.gadu faktiskajiem rādītājiem, ir ievērojami pieauguši. Pamatojoties uz BKUS 2020.gada 6 mēnešu budžeta izpildes datiem, izdevumi dezinfekcijas un sterilizācijas līdzekļu iegādēm, salīdzinot ar iepriekšējā gada attiecīgā perioda faktisko izpildi, ir palielinājušies par 220,2% jeb EUR 39 661.Lai arī, atbilstoši BKUS finanšu rādītājiem, kopējā likviditāte palielinājusies no 0,74 2018.gadā uz 0,90 2019.gadā, jāņem vērā, ka ja koeficients samazinās zem viens, parādās risks, ka uzņēmumam varētu rasties problēmas īstermiņa saistību maksājumos. Finanšu analītiķi uzskata, ka šim koeficientam vajadzētu būt robežās no viens līdz trīs. BKUS rādītājs, lai arī ir uzlabojies un saglabājas pozitīva tendence, ir zem kritiskā rādītāja 1. Jāņem vērā, ka, atbilstoši BKUS gada pārskatam, naudas līdzekļi un to ekvivalenti uz 31.12.2019. bija EUR 16 005 201, taču BKUS pašu naudas līdzekļu atlikums bija  EUR 4 509 432, starpību veido saņemtie avansa maksājumi: NVD veiktais avansa maksājums par finansējumu iekārtu iegādei, reto slimību medikamentozai ārstēšanai un insulīna ievades sistēmu komponentes diabēta pacientiem nodrošināšanai. Neņemot vērā šos avansa maksājumus gan pie apgrozāmo līdzekļu sadaļas, gan īstermiņa saistību sadaļas, kopējās likviditātes koeficients 2019.gada 31.decembrī būtu nemainīgs kā 2018.gadā - 0,74, kas liecina, ka īstermiņa saistības būtiski pārsniedz apgrozāmos līdzekļus.Atbilstoši MK noteikumu Nr.806 11.2.3.punktam, lai mazinātu riskus finanšu stabilitātei, VM, kā kapitāla daļu turētājs, ierosina Ministru kabinetam BKUS par 2019.gadu valsts budžetā dividendēs izmaksājamo peļņas daļu noteikt 0% apmērā no tīrās peļņas un atbilstoši BKUS noteiktajam stratēģiskajam mērķim “saglabāt, uzlabot un atjaunot bērnu veselību, nodrošinot kvalitatīvus, efektīvus un pieejamus plaša spektra terciārā līmeņa, neatliekamās un plānveida veselības aprūpes pakalpojumus bērniem, vienlaikus nodrošinot klīnisko bāzi ārstniecības personu izglītībai un zināšanu pārnesi uz reģioniem, kā arī veicinot zinātnes un pētniecības attīstību”, ņemot vērā iepriekšējo pārskata periodos uzkrātos zaudējumus -913 843 EUR apmērā, dividendēs izmaksājamo peļņas daļu novirzīt iepriekšējos periodos uzkrāto zaudējumu segšanai.Kapitālsabiedrību peļņas daļas novirzīšana valsts apmaksāto veselības aprūpes pakalpojumu, kas ir sociāla rakstura pakalpojumi ar tautsaimniecisku nozīmi, kvalitātes uzlabošanai ir kvalificējams kā valsts atbalsts, kas tiek sniegts saskaņā ar Eiropas komisijas 2011.gada 20.decembra lēmumu Nr.2012/21/ES “Par Līguma par Eiropas Savienības darbību 106.panta 2.punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi”. |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija, valsts sabiedrību ar ierobežotu atbildību “Aknīstes psihoneiroloģiskā slimnīca”, sabiedrību ar ierobežotu atbildību “Ludzas medicīnas centrs”, valsts sabiedrību ar ierobežotu atbildību “Piejūras slimnīca”, valsts sabiedrību ar ierobežotu atbildību “Bērnu klīniskā universitātes slimnīca” |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021.gads | 2022.gads | 2023.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.gadam |
| 1 | 2 | 3 | 4 | 5 | 6 | 7 | 8 |  |
| 1. Budžeta ieņēmumi | 198 388 262 | -370 621 | 55 961 650 | 0 | 57 080 146 | 0 | 57 080 146 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 198 388 262 | -370 621 | 55 961 650 | 0 | 57 080 146 | 0 | 57 080 146 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -370 621 | 0 | 0 | 0 | 0 | 0 | 0 |
| 3.1. valsts pamatbudžets | 0 | -370 621 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 | 0 |
| 5.1. valsts pamatbudžets | 0 | 0 | 0 | 0 | 0 |
| 5.2. speciālais budžets | 0 | 0 | 0 | 0 | 0 |
| 5.3. pašvaldību budžets | 0 | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav attiecināms |
| 8. Cita informācija | Ņemot vērā to, ka valstij piekritīgās dividendes no kapitālsabiedrībām, kurās Veselības ministrija ir valsts kapitāla daļu turētāja, konkrēti valsts budžetā netiek plānotas, rīkojuma projekts nerada būtisku ietekmi uz 2020.gada valsts budžeta ieņēmumiem.Ņemot vērā ierobežotos valsts budžeta līdzekļus veselības nozarei, kapitālsabiedrībām par sniegtajiem valsts apmaksātajiem veselības aprūpes pakalpojumiem tiek maksāts atbilstoši normatīvajos aktos noteiktajiem tarifiem, kas pilnībā nekompensē pakalpojumu sniegšanas faktiskās izmaksas, t.sk., preču un pakalpojumu cenu pieaugumu, infrastruktūras uzturēšanas, attīstības un amortizācijas izdevumus. Ārstniecības iestādēm regulāri jāveic izmaksas ierobežojoši pasākumi, lai nodrošinātu nepieciešamo veselības aprūpes pakalpojumu nepārtrauktu sniegšanu, un tikai 2019.gadā saņemtais papildus valsts budžeta finansējums veselības aprūpes pakalpojumu nodrošināšanai un / vai tas, ka kapitālsabiedrības neveica visus pasākumus infrastruktūras uzlabošanai, ļāva kapitālsabiedrībām 2019.gadu noslēgt ar neto pelņu. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Veselības ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Veselības ministre I. Viņķele

Vīza: Valsts sekretāre D. Mūrmane-Umbraško

Karpovs 67876036

Konstantins.Karpovs@vm.gov.lv